Nick Kamen, pseudònemo de Ivor Neville Kamen, , el ze stà un cantante, muzeghista e modeło britànego. El ga frecuentà ła insieme a do dei só sete fradełi, Barry e Chester. Intei i primi ani 80 el ga intraprendesto ła cariera de modeło. Inte'l 1984 Ray Petri el ga doparà na someja de Kamen par ła covertina de ła revista . El scato el mostrava Nick co na bareta da si, un majon naranson a pistanja alta e ociałi da sołe Ray-Ban: i łavri i zera zbiancà co'l zinco e un soraségio el zera onbrizà de zało. Ironegamente sora de eło ałezava ła scritta "Hot" , nonostante un zełido inverno łondineze. Nick Kamen el ga razonzesto po' ła notorietà inte'l 1985 grasie a un spot tełevizivo de ła Levi's in cui, dopo èsar entrà inte na łisiara, el se cavava i jeans e ła majeta restando trancuiłamente in boxer a łèzar el zornałe in mezo a nantre parsone. Da łì a poco el ze stà notà da ła cantante statunitense Madonna, che ła ghe n'à intuìo łe potensiałità sia canore che de imàzene e, insieme a'l produtor Stephen Bray, inte'l 1986 el ga desidesto de produrghe un brano scrito da eła mèdema, . Ła publegasion de'l singoło ła ghe ga dà łogo a un suceso de vendite, pozisionandose a'l cuinto posto inte ła clasifega britànega e tra łe prime dieze pozision inte łe prensipałe clasifeghe de scuazi tuti i paezi europèi. Na varsion remixata da Shep Pettibone ła zera entrà anca inte łe clasifeghe de Stati Unìi e Canada. Inte'l 1987 A ga visto ła łuze el só primo àlbun, intitołà senplisemente . El disco el gera caratarizà da cover de grandi artisti de'l soul e de'l rhythm and blues, tra łe cuałe , brano insizo da Sam Cooke inte'l 1958, e , varsion azornada de na vecia canson dei Four Tops, che ła ze venjùa fora cofà segondo singoło. Kamen el zera stà consacrà cofà icona de ła mùzega pop de chel parìodo. Ła só indubia prestansa fìzega e el só aspeto gradevołe ga contribuìo mìa poco a crear na imàzene che ła parea fata aposta par atirar l'atension dei teenager, in partegołar modo de seso femenin. Par zonta, in arcuante ocazion, Kamen el sfogiava un look ani Sincuanta a ła Elvis Presley, e in pluzore someje promosionałi che łe ghe venjiva scatàe A se sercava de evidensair e acentuar el pì posibiłe ła somejansa fìzega e de atejamento co el "Re de'l Rock and Roll". Dall'LP A zera stà estrazesti altri do singołi, el łento , refasimento de un suceso dei Fleetwoods, un trio vocałe statunitense séłebre verso ła fine dei ani Sincuanta, e A manco de un ano da l'àlbun de debuto, inte'l 1988, A ze venjùo fora , disco prevałentemente rezistrà inte i Stati Unìi come el presedente, che'l se avałeva de ła produsion de Patrick Leonard, za produtor anca de Madonna, e de Madonna stesa, prezente inte i cori de'l singoło , che'l fazeva da apripista. Altri singołi denji de nota i ze , a vertura de l'àlbun, e , co Anne Dudley dei Art of Noise tra i muzeghisti. el ga otenjùo un partegołar suceso in tèrmani de vendite in Itałia, indove paraltro i videoclip de e i venjea pasà in continuasion so tuti i canałi tełevizivi e radiofòneghi par mezi. Kamen el zera stra rechiesto par intarviste e aparision. Cuesto ga fato sì che a fine 1988 Nick el publegase soło par l'Itałia el disco de remix , contenjente l'inedito e varsion rearanzàe de alguni sucesi dei primi do àlbun. Inte'l 1989 Kamen el ga insidesto ła canson par ła cołona sonora de'l film de ła Walt Disney de Joe Johnston. Inte i ani otanta inte i tabloid A zera stà reportàe łe só rełasion co łe modełe e atore Talisa Soto e Tatjana Patitz.